Държавен вестник, бр. 15, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  15
гурена беше информация и за дейността на 
библиотеките с библиотечен фонд над 200 хил. 
броя, на музеите, театрите, оперите, оперетите 
и музикалните колективи.
Обществено здраве и безопасни условия 
на труд
Основните задачи в областта на статистиката 
на общественото здравеопазване през 2009 г. 
произтичат от Регламент (ЕО) № 1338/2008 на 
Европейския парламент и на Съвета за статис­
тика на общественото здраве и здравословни и 
безопасни условия на труд и методологическата 
координация на съвместните действия в рам­
ките на Националната статистическа система. 
НСИ проведе статистически изследвания за 
ресурсите на системата на здравеопазването, 
като системата от стандартни показатели беше 
разширена с данни за периода 2001 – 2008 г. 
по показателите: лекари по специалности, 
медицински специалисти по здравни грижи и 
категории персонал, лечебни и здравни заве­
дения и легла в тях по статистически райони 
и области.
За първи път през 2009 г. бяха публикувани 
данни за легловия фонд в здравните заведения 
по видове легла (легла за интензивно лечение, 
психиатрични легла, легла за дългосрочна грижа 
и други легла) за целия период 2001 – 2008 г. 
по статистически зони и райони в съответствие 
с класификацията на Евростат. Също за първи 
път през миналата година бяха оповестени 
чрез прессъобщение на НСИ и бяха предос­
тавени на компетентните ведомства данните 
за здравните сметки за периода 2003 – 2007 г., 
чрез които се оценяват всички разходи за 
здравеопазване – както публичните, така и 
разходите на домакинствата, на нетърговските 
организации – фондации, сдружения, частни 
здравноосигурителни фондове, класифицирани 
по изпълнители на медицински услуги и по 
функции.
През 2009 г. бяха представени и данните 
от проведеното първо Европейско здравно 
интервю, финансирано чрез целева субсидия 
от ЕК. Изследването се провежда по единна 
методология за страните – членки на ЕС, и 
осигурява сравними данни за страните от ЕС 
за здравния статус, начина на живот (здравни 
детерминанти) и ползването на здравни услуги 
от населението. Изследването обхваща пред­
ставителна за страната извадка от 8393 лица 
на възраст 15 и повече навършени години в 
3725 обикновени домакинства. 
Резултатите от изследването обхващат само­
оценка на здравето, наличие на продължителни 
(хронични) заболявания или здравни проблеми 
и наличие на ограничения при извършване 
на обичайните дейности поради здравословни 
проблеми. Използването на медицински услуги 
от населението се характеризира чрез хоспита­
лизацията на анкетираните лица; обръщаемост 
към общо практикуващ лекар, лекари специ­
алисти, лекари по дентална медицина; някои 
специфични медицински специалисти (от една 
страна, парамедици и от друга – алтернативни 
медицински специалисти); ползване на грижи 
и услуги у дома във връзка с ограничения, 
свързани със здравето, прилагането на някои 
профилактични мерки – ваксинация против 
грип, измерване на кръвното налягане от ме­
дицински специалист, профилактика на нивото 
на холестерола, кръвната захар, извършване 
на мамография и цитонамазка. Резултатите от 
Европейското здравно интервю характеризират 
и основните здравни детерминанти – тютюно­
пушене и консумация на алкохол, наднорме­
но тегло, физическа активност, здравословно 
хранене.
През 2009 г. представители на НСИ участваха 
активно в работата на програмата ,,Партньор­
ство в здравната статистика“ на Евростат, чрез 
която се развива методологията и се планират 
изследванията в статистиката на общественото 
здраве и здравословните и безопасни условия 
на труд в Общността. Представител на НСИ 
участва и в експертна разработваща група на 
Евростат. По покана на Организацията за ико­
номическо сътрудничество и развитие (ОИСР) 
НСИ беше една от 6-те статистически инсти­
туции, участвали в проект на ЕК, изпълняван 
от ОИСР, за развитие на методологията за 
оценка на частните разходи за здравеопазване 
по системата на здравни сметки. Подготвен 
беше методологически доклад, който беше 
представен на среща на ОИСР.
Националният център по здравна инфор­
мация (НЦЗИ) като орган на статистиката е 
изпълнил всички задачи, включени в НСП за 
2009 г. Чрез мрежата от регионални центрове 
по здравеопазване са проведени планираните 
изследвания за: лечебни заведения за болнич­
на и извънболнична помощ, психиатрични 
заведения, кожно-венерологични заведения, 
центрове за спешна медицинска помощ, он­
кологични заведения, пневмофтизиатрични 
заведения, центрове за трансфузионна хемато­
логия, центрове за хемодиализа, регистрирани 
заразни заболявания, хоспитализирани случаи в 
лечебните заведения по вид на заболяването и 
възрастови групи, регистрирани заболявания от 
активна туберкулоза и хронични неспецифични 
белодробни заболявания, венерически болести, 
злокачествени новообразувания.
Статистическите данни за трудовите зло­
полуки, станали в България през 2007 г., са 
събрани и обработени съгласно статистическата 
система „Трудови злополуки“ от Националния 
осигурителен институт (НОИ).
Статистика на правосъдието 
През 2009 г. НСИ продължи да работи в 
тясно сътрудничество с Министерството на 
вътрешните работи, Министерството на отбра­
ната, Върховната касационна прокуратура на 
Република България, Националната следствена